**REIKALAVIMAI MOKSLO DAKTARO DISERTACIJAI, RENGIAMAI**

**MOKSLINIŲ STRAIPSNIŲ RINKINIO PAGRINDU**

1. Mokslo daktaro disertacija gali būti teikiama ginti ir parengta mokslinių straipsnių rinkinio pagrindu. Šiuo atveju disertaciją turi sudaryti ne mažiau kaip 1 autorinio lanko apimties apžvalga, santrauka lietuvių ar užsienio kalba (santrauka rengiama kita kalba, nei apžvalga) ir disertanto mokslinių publikacijų disertacijos tema kopijos. Svarbiausius tyrimų rezultatus disertantas turi būti paskelbęs ne mažiau kaip keturiuose straipsniuose, kurie paskelbti arba priimti paskelbti (turintys skaitmeninio objekto indentifikatorių (*angl.* digital object identifier) (toliau – DOI)) tarptautiniuose mokslo leidiniuose, turinčiuose cituojamumo rodiklį *Clarivate Analytics Web of Science (CA WoS* ) duomenų bazėje. Straipsniai turi būti susiję su disertacijoje numatytais visais tyrimų uždaviniais arba didžiąja jų dalimi. Apgynus disertaciją mokslinių straipsnių rinkinio pagrindu, šie straipsniai negali būti panaudoti ginant kitas disertacijas.
2. Mokslo daktaro disertacijoje mokslinių straipsnių rinkinio pagrindu turi būti apibrėžtas darbo tikslas, suformuluoti sprendžiami uždaviniai, nurodytas mokslinis darbo naujumas, apžvelgti pasaulyje atlikti tyrimai disertacijos tema, pristatyti taikyti tyrimų metodai, aptarti tyrimų rezultatai, pagrįstas jų patikimumas bei santykis su kitų tyrėjų duomenimis, suformuluotos išvados ir kiti pateikiami svarbūs aspektai. Taip pat disertacijoje mokslinių straipsnių rinkinio pagrindu pateikiamas mokslinių konferencijų, kuriose buvo paskelbti disertacijos tyrimų rezultatai, sąrašas, disertanto gyvenimo, mokslinės ir kūrybinės veiklos aprašymas – *curriculum vitae*.
3. Disertacijos mokslinių straipsnių rinkinio pagrindu tekstas (apžvalga) rašomas lietuvių arba anglų kalba, arba kita nei lietuvių ar anglų kalba – jei tam pritaria doktorantūros komitetas. Disertacijos mokslinių straipsnių rinkinio pagrindu santrauka rengiama lietuvių arba anglų kalba (ne ta kalba, kuria parašytas disertacijos tekstas), lentelės, paveikslai bei jų pavadinimai pateikiami lietuvių ir anglų kalba (arba kita kalba, kuria rengiama disertacija). Jei disertacija mokslinių straipsnių rinkinio pagrindu parašyta ne lietuvių ir ne anglų kalba, tai rengiamos dvi santraukos (lietuvių ir anglų kalbomis). Disertacija mokslinių straipsnių rinkinio pagrindu ir santrauka turi būti parašyta taisyklinga kalba.
4. Disertacijoje mokslinių straipsnių rinkinio pagrindu turi būti šios pagrindinės dalys:
	1. Apžvalga (apžvalgos mokslinių straipsnių rinkinio pagrindu teksto apimtis – ne mažesnė kaip 1 autorinis lankas (vienas autorinis lankas – 40 000 spaudos ženklų)). Apžvalga turi būti parengta taip, kad atspindėtų visą disertacijos turinį ir tyrimų spektrą, tačiau neturi būti kartojama detali informacija, kuri pateikiama mokslinėse publikacijose, išskyrus atvejus, kai pateikiama ta nedidelė dalis tyrimų uždavinius reprezentuojančių duomenų ir rezultatų, kurie nepateko į mokslinius straipsnius. Kur reikia, apžvalgoje pateikiama bendra informacija ir pateikiamos nuorodos į disertanto mokslines publikacijas, kuriose pateikiami konkretūs duomenys ir rezultatai.
		1. Įvadas. Jame pagrindžiama tyrimų problema, apibrėžiamas darbo aktualumas, tikslas, uždaviniai, darbo naujumas ir jo reikšmė, ginamieji teiginiai.
		2. Disertaciją mokslinių straipsnių rinkinio pagrindu teikiančio ginti asmens mokslinių publikacijų disertacijos tema ir mokslinių konferencijų, kuriose paskelbti tyrimų rezultatai, sąrašas.
		3. Literatūros analizė. Joje turi būti aprašyti disertacijos tema Lietuvoje ir užsienyje atlikti tyrimai bei iškeliama problema, kuri sprendžiama disertaciniu darbu. Pateikiamas literatūros analizės apibendrinimas.
		4. Tyrimų sąlygos ir metodai. Glaustai pateikiama darbo metodologija ir (arba) metodai, programos, naudotos tyrimų duomenų statistinei analizei ir jų taikymo ribos su nuoroda į detalų tyrimų metodikos aprašymą disertanto pateikiamose mokslinėse publikacijose, kurios yra ginamos disertacijos dalis.
		5. Tyrimų rezultatai ir jų aptarimas. Pateikiami apibendrinti tyrimų rezultatai, įvertinamas jų patikimumas, santykis su kitų tyrėjų rezultatais ir nuorodos į disertanto parengtas mokslines publikacijas, kurios yra pateiktos kaip disertacijos dalis. Šiame skyriuje nereikia pateikti detalios tyrimų analizės, pateikiama informacija turi būti glausta, atspindinti viso disertacinio darbo esmę.
		6. Išvados. Jose turi atsispindėti ginamieji disertacijos teiginiai ir būti pateikti  disertacijos įvade suformuluotų uždavinių ar problemų sprendimai.
		7. Literatūros sąrašas.
	2. Mokslinių publikacijų disertacijos tema kopijos.
	3. Disertanto gyvenimo, mokslinės ir kūrybinės veiklos aprašymas.
	4. Priedai (jei reikia).
	5. Gali būti numatyta padėka rengiant mokslinį darbą.
	6. Disertacijos mokslinių straipsnių rinkinio pagrindu santrauka. Santraukos apimtis – ne daugiau kaip 1 autorinis lankas. Santraukoje turi būti apibrėžta disertacijoje nagrinėjama mokslo problema, išdėstyti mokslo darbo tikslai ir uždaviniai, darbo mokslinis naujumas, tyrimų metodika, svarbiausi rezultatai ir jais pagrįstos doktoranto ginamos išvados.
5. Disertacijos mokslinių straipsnių rinkinio pagrindu titulinio puslapio forma pateikta 1 pavyzdyje. Pirmajame puslapyje nurodoma:
6. Doktorantūros institucijų pavadinimai;
7. Disertanto vardas ir pavardė;
8. Disertacijos pavadinimas;
9. Tekstas „Mokslo daktaro disertacija“;
10. Mokslų sritis ir mokslo kryptis, mokslo krypties kodas;
11. Vieta (miestas) ir metai.
12. Disertacijos mokslinių straipsnių rinkinio pagrindu antro puslapio forma pateikta 2 pavyzdyje. Antrajame puslapyje nurodoma:
13. Disertacijos rengimo laikotarpis ir vieta, doktorantūros teisės vykdymo teisinis pagrindas;
14. Jei disertacija ginama eksternu, įrašomi žodžiai „Disertacija ginama eksternu“;
15. Disertanto mokslinis vadovas ir konsultantas (-ai) (jeigu yra). Žinios apie vadovą ir konsultantą (-us) rašomos šia tvarka: einamos pedagoginės/mokslo pareigos, mokslo laipsnis, vardas, pavardė, darbovietė (pilnas pavadinimas), mokslo sritis, kryptis ir jos kodas. Jeigu disertanto vadovas pakeistas, nurodomas ir ankstesnis vadovas, jo darbo laikotarpis. Jeigu disertanto mokslinis vadovas ar konsultantas yra užsienio mokslininkas, šalia jo darbovietės nurodoma valstybė;
16. Gynimo tarybos pavadinimas ir sudėtis;
17. Disertacijos gynimo tarybos pirmininkas ir nariai. Žinios apie tarybos narius rašomos šia tvarka: einamos pedagoginės pareigos, mokslo laipsnis, vardas, pavardė, darbovietė (visas pavadinimas), mokslo sritis, kryptis ir jos kodas. Jeigu gynimo tarybos narys yra užsienio mokslininkas, šalia darbovietės nurodoma valstybė;
18. Disertacijos gynimo data ir vieta (su adresu).
19. Disertacijos mokslinių straipsnių rinkinio pagrindu trečiame ir ketvirtame puslapiuose pateikiama disertacijos pirmo ir antro puslapių informacija anglų kalba (3 ir 4 pavyzdžiai).

1 pavyzdys

*Daktaro disertacijos* *mokslinių straipsnių rinkinio pagrindu*

 *titulinio lapo pirmojo puslapio pavyzdys*

(DOKTORANTŪROS INSTITUCIJŲ PAVADINIMAI)

Vardas Pavardė

MOKSLO DAKTARO DISERTACIJOS PAVADINIMAS

Mokslo daktaro disertacija

xxxxxx mokslų sritis, xxxxxx mokslo kryptis (krypties kodas)

Kaunas, 20....

2 pavyzdys

*Daktaro disertacijos mokslinių straipsnių rinkinio pagrindu*

*antrojo puslapio pavyzdys*

Mokslo daktaro disertacija rengta ......–........ metais (Doktorantūros institucijos pavadinimas) pagal suteiktą (doktorantūros institucijų pavadinimai) institucijoms (suteikimo data, dokumento Nr.) doktorantūros teisę.

*(Jei mokslo daktaro disertaciją gina eksternas)*

 Mokslo daktaro disertacija rengta .....–....... metais Xxxx Yyyy institucijoje ir .....–........ metais (Doktorantūros institucijos pavadinimas) pagal suteiktą (doktorantūros institucijų pavadinimai) institucijoms (suteikimo data, dokumento Nr.) doktorantūros teisę.

Disertacija ginama eksternu.

Mokslinis vadovas:

prof. habil. dr. Vardenis Pavardenis (Institucijos pavadinimas, mokslo sritis, mokslo kryptis, mokslo krypties kodas) *(Jeigu buvo du doktoranto moksliniai  vadovai, nurodomas vadovavimo laikotarpis)*

Mokslinis konsultantas:

prof. habil. dr. Vardenis Pavardenis (Institucijos pavadinimas, mokslo sritis, mokslo kryptis, mokslo krypties kodas)

Mokslo daktaro disertacija ginama Vytauto Didžiojo universiteto ir Lietuvos agrarinių ir miškų mokslų centro XXXXXX mokslo krypties Gynimo taryboje:

Pirmininkas:

prof. habil. dr. Vardas Vardaitis (Institucijos pavadinimas, mokslų sritis, mokslo kryptis, krypties kodas)

Nariai:

prof. habil. dr. Vardas Vardaitis (Institucijos pavadinimas, mokslų sritis, mokslo kryptis, krypties kodas)

prof. habil. dr. Vardas Vardaitis (Institucijos pavadinimas, mokslų sritis, mokslo kryptis, krypties kodas)

dr. Vardas Vardaitis (Institucijos pavadinimas, mokslų sritis, mokslo kryptis, krypties kodas)

doc. dr. Vardas Vardaitis (Institucijos pavadinimas, mokslų sritis, mokslo kryptis, krypties kodas)

Mokslo daktaro disertacija bus ginama viešame / uždarame XXXXX mokslo krypties gynimo tarybos posėdyje 20....m. .................. .... d. ... val. (Institucijos pavadinimas ir vieta).

Adresas: .....................................................

3 pavyzdys

(DOCTORAL INSTITUTIONS)

Name Surname

DOCTORAL DISSERTATION TITLE

Doctoral Dissertation

XXXX Sciences, Research field (XXXX)

Kaunas, 20.......

  4 pavyzdys

 This doctoral dissertation has been prepared during the period of ….–…. at the Department of...........of the (Faculty) at institution (Vytautas Magnus University), under the doctoral program right conferred to Vytautas Magnus University, Lithuanian Research Centre for Agriculture and Forestry, on .... by the Order No.......... of the Minister of Education and Science of the Republic of Lithuania.

 *(In case dissertation is prepared on a non-resident basis)*

This dissertation was prepared during the period ….–….. at .......... (name of the doctoral institution) and during the period …..–….. at .... (name of the doctoral institution) under the doctoral program right conferred to Vytautas Magnus University, Lithuanian Research Centre for Agriculture and Forestry by the Order No.......... of the Minister of Education and Science of the Republic of Lithuania.

Dissertation is defended on a non-resident basis.

Scientific Supervisor:

Pedagogical name, Scientific degree Name Surname (Institution, Sciences field, Area of science – code)

Scientific consultant:

Pedagogical name, Scientific degree Name Surname (Institution, Sciences field, Area of science – code)

 Dissertation will be defended at the Committee of xxxx of Vytautas Magnus University, Lithuanian Research Centre for Agriculture and Forestry:

Chairman:

Pedagogical name, Scientific degree Name Surname (Institution, Sciences field, Area of science – code)

Members:

Pedagogical name, Scientific degree Name Surname (Institution, Sciences field, Area of science – code)

Pedagogical name, Scientific degree Name Surname (Institution, Sciences field, Area of science - code)

Pedagogical name, Scientific degree Name Surname (Institution, Sciences field, Area of science – code)

Pedagogical name, Scientific degree Name Surname (Institution, Sciences field, Area of science – code)

 The doctoral thesis will be defended in the public meeting of the Committee of XXXXX (Research field) at .....time.... on date, place.

Address: ...............................................................